cyanic-selkie/wikianc huggingface dataset:
ব্লো-ব্জাং-ন্যি-মা-দ্পাল-ব্জাং-পো
সংক্ষিপ্ত জীবনী
ব্লো-ব্জাং-ন্যি-মা-দ্পাল-ব্জাং-পো ১৯২৯ খ্রিষ্টাব্দে তিব্বতের ছাংমারসিং নামক স্থানে জন্মগ্রহণ করেন। তার পিতার নাম ছিল ব্লো-ব্জাং-ত্শে-রিং এবং মাতার নাম ছিল য়ে-শেস-ল্হা-মো । ১৯৪৫ খ্রিষ্টাব্দে তিনি দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয়ে শিক্ষালাভের উদ্দেশ্যে ভর্তি হন। পরবর্তীকালে চীন তিব্বত আক্রমণ করলে তিনি ভারত পালিয়ে গিয়ে বক্সার অঞ্চলে ধর্মশিক্ষা করেন। কিন্তু অপুষ্টিজনিত কারণে তিনি যক্ষ্মা রোগে আক্রান্ত হন এবং দুই বছর দক্ষিণ ভারতে চিকিৎসাধীন থাকেন। সুস্থ হয়ে ফিরে এসে তিনি বারাণসী শহরের সম্পূর্ণানন্দ সংস্কৃত বিশ্ববিদ্যালয় থেকে শিক্ষালাভ করে আচার্য উপাধি লাভ করেন। এরপর তিনি গ্যুমে তন্ত্র মহাবিদ্যালয় থেকে তন্ত্র শিক্ষা লাভ করেন এবং ১৯৭৪ খ্রিষ্টাব্দে এই মহাবিদ্যালয়ের প্রধান হিসেবে অধিষ্ঠিত হন। ১৯৭৬ খ্রিষ্টাব্দে চতুর্দশ দলাই লামার ব্যক্তিগত বৌদ্ধবিহার র্নাম-র্গ্যাল বৌদ্ধবিহারের প্রধান হিসেবে তাকে আনুষ্ঠানিক ভাবে অধিষ্ঠিত করা হয় এবং এই পদে তিনি দশ বছর থাকেন। ১৯৮৩ খ্রিষ্টাব্দে তিনি দ্গা'-ল্দান বৌদ্ধবিহারের ব্যাং-র্ত্সে  মহাবিদ্যালয়ের প্রধানের দায়িত্ব লাভ করেন ও দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয়ে অধ্যাপনা করেন। ১৯৯৪ খ্রিষ্টাব্দে তিনি দ্গা'-ল্দান বৌদ্ধবিহারের শততম প্রধান হিসেবে নির্বাচিত হন এবং ২০০২ খ্রিষ্টাব্দ পর্যন্ত এই পদে থাকেন।
রামু সেনানিবাস
ইতিহাস
২৪ পদাতিক ব্যাটালিয়ন রামুতে প্রতিষ্ঠা করা হলেও এর কোন যথাযথ অবকাঠামো ছিল না। তাই সরকার এটিকে সংষ্কার করে এটিকে পূর্ণ একটি সেনানিবাসে উন্নীত করে।
প্রধানমন্ত্রী শেখ হাসিনা ১৯ এপ্রিল ২০১৪ তে একটি নতুন সেনানিবাস তৈরীর অনুমোদন দেন। ২২ এপ্রিল ২০১৪ সালে সেনাবাহিনীকে রামুতে অবস্থিত ১৭৮৮.৯৮ একর সরকারি বনভূমি এবং পাহাড়ি জায়গা বরাদ্দ দেয়া হয় সেনানিবাস গঠনের জন্য। এরমধ্যে ১,১৮০ একর রাজারকূলে, ২৬৪.৫৫ একর খুনিয়াপালংয়ে এবং ৩৪৪.৫৫ একর উমাখালী মৌজায়।
৯ মার্চ ২০১৬ সালে প্রধানমন্ত্রী শেখ হাসিনা আরও একটি বিগ্রেড সহ সাতটি ইউনিট উদ্ধোধন করেন। একই সাথে সেনানিবাসের “বীর স্মরণী সড়ক”, দশ পদাতিক ডিভিশনের “অজেয়” স্মৃতিস্তম্ভ, বীরাঙ্গন মাল্টিপারপাস শেড, মাতামুহুরি কম্পোজিট ব্যারাক উদ্বোধন করা হয় ও চারটি এস এম ব্যারাকের ভিত্তি প্রস্তর স্থাপন করা হয়। ৯ ফেব্রুয়ারি ২০১৭ সালে আরো ৭টি ইউনিটের পতাকা উত্তোলন করা হয় এবং "শেকড়" দশদিগন্ত জাদুঘরের উদ্ধোধন করা হয়। ২০১৮ সালের ২০ ফেব্রুয়ারি আরো ৪টি ইউনিটের পতাকা উত্তোলন করা হয়। বর্তমানে রামু সেনানিবাসে মোট ইউনিটের সংখ্যা ২৪টি।
বাংলাদেশ সেনাবাহিনী গঠন
সেনানিবাসটি দশম পদাতিক ডিভিশন, দুটি পদাতিক ব্রিগেড, একটি আর্টিলারি ব্রিগেড এবং বাংলাদেশ সেনাবাহিনীর অন্যান্য বিভিন্ন ইউনিটের নিবাস। দশম পদাতিক বিভাগের প্রথম জেনারেল অফিসার কমান্ডিং হলেন মেজর জেনারেল আতাউর হাকিম সরোয়ার হাসান। ৬৫ তম পদাতিক ব্রিগেডের কমান্ডার হলেন ব্রিগেডিয়ার জেনারেল মইনুদ্দিন মাহমুদ চৌধুরী।
নোরা পোল্লে
ব্যক্তিগত জীবন
নোরা ফিশার ব্রিটিশ ভারতের বুদাউনে জন্মগ্রহণ করেছিলেন, পুরোনো নথি থেকে দেখা যায় যে ১৯০১ সালে তিনি স্কটল্যান্ডে বসবাস করছিলেন, ১৯১১ সালে তিনি ইস্টবোর্নে বোর্ডিং স্কুলে চলে যান। পরে ১৯১৫ সালে সিডনি ট্রেপেস পোল্লেকে বিয়ে করেন। ট্রেপেস ১৯০২সাল থেকে ভারতীয় সেনাবাহিনীতে কর্মরত ছিলেন এবং পরে মেজর পদে উন্নীত হন।
ক্রীড়া জীবন
ফ্রান্সের প্যারিসে অনুষ্ঠিত ১৯২৪ গ্রীষ্মকালীন অলিম্পিকে মহিলাদের একক এবং মিশ্র দ্বৈত উভয় টেনিস ইভেন্টে তিনি প্রতিদ্বন্দ্বিতা করেছিলেন। তিনি কান শহরে অন্য একটি টুর্নামেন্টে সেমিফাইনালে পৌঁছে অলিম্পিকের নিজেকে জন্য প্রস্তুত করেছিলেন। অলিম্পিকে মহিলাদের একক বিভাগে তিনি প্রথম রাউন্ডে বাই পেয়েছিলেন, এরপর দ্বিতীয় রাউন্ডে তিনি গ্রীক খেলোয়াড় লেনা ভালোরিতু-স্কারমাগারের মুখোমুখি হন। এটি তিনি শেষ পর্যন্ত তিনটি সেটে জিতেছিলেন। তৃতীয় রাউন্ডে তিনি স্প্যানিশ খেলোয়াড় লিলি আলভারেজের মুখোমুখি হন। কিন্তু দুর্ভাগ্যবশত, তিনি একেবারেই খেলতে পারেন নি এবং ০ - ৬, ৩ - ৬ পয়েন্টে সোজা সেটে হেরে গিয়েছিলেন। মিশ্র দ্বৈতে তিনি ভারতেরই সিডনি জ্যাকবের সাথে জুটি বেঁধেছিলেন, তাঁরা প্রথম রাউন্ডে বাই পেয়েছিলেন, তারপর দ্বিতীয় রাউন্ডে তাঁরা তিন সেটে এডউইন ম্যাকক্রিয়া এবং মেরি ওয়ালিসের আইরিশ জুটির কাছে হেরেছিলেন।
অলিম্পিকের পরে একই গ্রীষ্মে, পোল্লে ইংল্যান্ডে ভ্রমণ করেন এবং ইংল্যান্ডের দক্ষিণে টুনব্রিজ ওয়েলস টেনিস টুর্নামেন্ট সহ আরও কয়েকটি টুর্নামেন্ট খেলেন এবং এর পরে বেক্সহিল-অন-সি- তে একটি ইভেন্ট খেলেন। । এরপরে তাঁর আর কোন রেকর্ড পাওয়া যায় নি।
মৃত্যু
নোরা পোল্লে ১৯৮৮ সালে, হেয়ারফোর্ডশায়ারের লিওমিনস্টারে মারা যান।
ইসাডোরা ডানকান
অ্যাঞ্জেলা ইসাডোরা ডানকান (২৬ মে ১৮৭৭ বা ২৭ মে ১৮৭৮ - ১৪ সেপ্টেম্বর ১৯২৭) ছিলেন একজন মার্কিন নৃত্যশিল্পী। তিনি ইউরোপ জুড়ে নৃত্য পরিবেশন করে বিপুল খ্যাতি অর্জন করেন। ক্যালিফোর্নিয়ায় জন্মগ্রহণ করা ও বেড়ে ওঠা ডানকান ২২ থেকে ৫০ বছর পর্যন্ত পশ্চিম ইউরোপ ও সোভিয়েত ইউনিয়নের বসবাস করতেন এবং নৃত্য পরিবেশন করতেন। ৫০ বছর বয়সে তার ওড়না গাড়ির চাকার এক্সেলে পেঁচিয়ে সংগঠিত দুর্ঘটনায় ফ্রান্সের নিসে তার মৃত্যু হয়।
প্রারম্ভিক জীবন
ইসাডোরা ডানকান ক্যালিফোর্নিয়ার সান ফ্রান্সিস্কোতে জন্মগ্রহণ করেন। তার পিতা জোসেফ চার্লস ডানকান (১৮১৯-১৮৯৮) ছিলেন একজন ব্যাংক কর্মকর্তা, খনির প্রকৌশলী ও শিল্প সমঝদার; এবং তার মাতা ম্যারি ইসাডোরা গ্রে (১৮৪৯-১৯২২)। তিনি তার পিতামাতার চার সন্তানের মধ্য সর্বকনিষ্ঠ। তার দুই বড় ভাই হলেন অগাস্টিন ডানকান ও রেমন্ড ডানকান; এবং বড়বোন এলিজাবেথ ডানকানও একজন নৃত্যশিল্পী ছিলেন।
ডানকানের শিশু অবস্থায় তার পিতামাতার বিবাহবিচ্ছেদ ঘটে, এবং তার মাতা তাদের পরিবার নিয়ে ক্যালিফোর্নিয়ার ওকল্যাণ্ডে চলে যান। সেখানে তিনি দর্জির কাজ করতেন এবং পিয়ানো শিখাতেন। ছয় থেকে দশ বছর পর্যন ইসাডোরা বিদ্যালয়ে পড়াশোনা করেন, এবং এরপর পড়াশোনা ত্যাগ করেন। তার পরিবারের দৈন্যতার কারণে তিনি ও তার তিন ভাইবোন স্থানীয় ছেলেমেয়েদের নাচ শিখিয়ে অর্থ উপার্জন করতেন।
মুন্ডুমালা পৌরসভা
মুন্ডুমালা পৌরসভা বাংলাদেশের রাজশাহী বিভাগের রাজশাহী জেলার তানোর উপজেলার অন্তর্গত 'খ' শ্রেণির একটি পৌরসভা।
প্রশাসনিক এলাকা
ওয়ার্ডঃ ০৯টি
হোল্ডিংঃ ৪৪৯৩টি
আয়তন ও জনসংখ্যা
মোট আয়তনঃ ৩১.৭২ বর্গ কি.মি.
মোট জনসংখ্যাঃ ২৬,০০০ জন
শিক্ষার হার ও শিক্ষা প্রতিষ্ঠান
শিক্ষার হারঃ
শিক্ষা প্রতিষ্ঠানঃ
পজিটিভ নিউজ
পজিটিভ নিউজ একটি গঠনমূলক সাংবাদিকতার ম্যাগাজিন। এটি স্বাধীন সাংবাদিকতা প্রকাশ করে এবং একটি আরও অনুপ্রেরণাদায়ক সংবাদ মাধ্যম তৈরি করতে সাহায্য করার লক্ষ্য রাখে।
টাইটানোবোয়া
টাইটানোবোয়া (। ) হল বৃহৎ আকৃতির সাপের একটি বিলুপ্ত প্রজাতি যা বর্তমান উত্তর-পূর্ব কলম্বিয়ার লা গুয়াজিরাতে বসবাস করত। তারা সম্ভবত পর্যন্ত বাড়তে পারতো, এমনকি এর শরীর বৃদ্ধি পেতে পেতে দৈর্ঘ্য  এবং ভর -এ পৌঁছে যেত বলে ধারণা করা হয়। এই সাপটি প্রায় ৬০ থেকে ৫৮ মিলিয়ন বছর আগে মধ্য থেকে শেষ প্যালিওসিন যুগে বাস করত, সমস্ত নন-এভিয়ান ডাইনোসরের বিলুপ্তির পরে। যদিও প্রাথমিকভাবে এটিকে শীর্ষ শিকারী বলে মনে করা হয়েছিল, তবে খুলির হাড়ের গঠন থেকে জানা যায় যে এটি মাছ শিকারে বিশেষজ্ঞ ছিলো। একমাত্র পরিচিত প্রজাতি হল Titanoboa cerrejonensis, যা এখন পর্যন্ত আবিষ্কৃত সবচেয়ে বড় সাপ,
ইতিহাস এবং নামকরণ
২০০৯ সালে, কলোম্বিয়ার লা গুয়াজিরাতে সেরেজন এর কয়লা খনির সেরেজন গঠনে ''টি. সেরিজোনেনসিস'' এর ৩০টি জীবাশ্ম পাওয়া যায়। এই নমুনাগুলো থেকে হলোটাইপ, একটি বৃহৎ প্রিক্লোঅ্যাকাল কশেরুকা, প্যারাটাইপ, এছাড়াও একটি কশেরুকা, এবং ১৮৪টি অতিরিক্ত অবশিষ্টাংশকে অতিরিক্ত কশেরুকা এবং পাঁজর ইত্যাদি চিহ্নিত করা হয়েছে। হলোটাইপ ছাড়াও মোট ২৮টি নমুনা এবং প্যারাটাইপ রয়েছে । এই আবিষ্কারের আগে, দক্ষিণ আমেরিকার প্রাচীন গ্রীষ্মমন্ডলীয় পরিবেশে প্যালিওসিন-যুগের মেরুদণ্ডী প্রাণীর কিছু জীবাশ্ম পাওয়া গিয়েছিল। ফ্লোরিডা বিশ্ববিদ্যালয়ের মেরুদণ্ডী জীবাশ্মবিদ জোনাথন ব্লচের নেতৃত্বে আন্তর্জাতিক বিজ্ঞানীদের একটি দল এবং পানামার স্মিথসোনিয়ান ট্রপিক্যাল রিসার্চ ইনস্টিটিউটের জীবাশ্মবিদ কার্লোস জারামিলোর নেতৃত্বে পরিচালিত যৌথ অভিযানে সাপটি আবিষ্কৃত হয়। এই প্রাথমিক আবিষ্কারগুলি অনুসরণ করে মাঠপর্যায়ের কাজ চলতে থাকে, সংশ্লিষ্ট পোস্টক্র্যানিয়াল হাড়ের সাথে তিনটি খুলি সহ একাধিক অতিরিক্ত নমুনা পুনরুদ্ধার করা হয়।
বৈজ্ঞানিক নামটি গ্রীক শব্দ "টাইটান"-এর সাথে Boa- এর সাথে মিলিত হয়েছে, যা Boidae পরিবারের প্রকার। অন্যদিকে প্রজাতির নামটি সেরেজন অঞ্চলের সাথেও সম্পর্কিত।
শ্রেণীবিভাগ
right|থাম্ব|300x300px| স্মিথসোনিয়ান প্রদর্শনী থেকে টাইটানোবোয়ার একটি মডেল যা একটি কুমিরকে গ্রাস করছে কশেরুকার অঙ্গসংস্থানবিদ্যা আমেরিকার অন্যান্য বৃহৎ সাপ পেষক যেমন অ্যানাকোন্ডা এবং সাধারণ বোয়াসের পাশাপাশি সাপটিকে পরিবারে বোইনে রাখে। মাথার খুলির উপাদানটি নিশ্চিত করেছে যে টাইটানোবোয়া-এর প্রাথমিক স্থাপনা পরিবারের মধ্যে, এখন হ্রাসকৃত প্যালাটাইন চোয়ানাল দ্বারা সমর্থিত। বিশেষত, 2013 এর বিমূর্তটি প্রশান্ত মহাসাগরীয় দ্বীপপুঞ্জ এবং মাদাগাস্কার থেকে ট্যাক্সার সাথে ঘনিষ্ঠভাবে সংযুক্ত থাকা দৈত্য সাপটিকে উদ্ধার করেছে, যা ওল্ড ওয়ার্ল্ড এবং নিউ ওয়ার্ল্ড বয়েডকে সংযুক্ত করেছে এবং পরামর্শ দিয়েছে যে দুটি বংশ অবশ্যই প্যালিওসিনের দ্বারা বিচ্ছিন্ন হয়েছে। সর্বশেষ। এটি Boinae এর কান্ডে Titanoboa স্থাপন করবে, যার ফল পরে 2015 সালে একটি গবেষণার দ্বারা নিশ্চিত করা হয়েছে।
চোদ্দশাক
চোদ্দশাক একরকমের সহযোগী-পরিবেশন পদ। প্রধানত পশ্চিমবঙ্গ ও বাংলাদেশে কালীপূজা বা দীপাবলি অর্থাৎ দিওয়ালির একদিন আগে আশ্বিন মাসের চতুর্দশী তিথিতে ভেষজগুণ সম্পন্ন বিশেষ চোদ্দ রকমের শাক খাওয়ার রেওয়াজ আছে। বর্তমানে বিশেষ চোদ্দ রকমের শাক সুলভ না হওয়ায় যে কোনো চোদ্দ রকমের শাক খাওয়া হয়।
ঐতিহ্য
পঞ্জিকা মতে আশ্বিন মাসের চতুর্দশী তিথিতে কালীপূজা বা দীপাবলি অর্থাৎ দিওয়ালির একদিন আগে চৌদ্দ প্রদীপ জ্বালিয়ে চৌদ্দ পুরুষের আত্মাকে তুষ্ট করে অশুভ শক্তিকে দূর করার প্রথা পালন করা হয় বলে এই দিনটাকে ভূত চতুর্দশীও বলে। এক সঙ্গে অনেকগুলি প্রদীপ জ্বালিয়ে ক্ষতিকারক কীটের হাত থেকে হৈমন্তিক ফসল রক্ষা করার তাগিদে কৃষিজীবী বঙ্গবাসীকে এই উপাচার পালন করতে হত ।
কালীপুজোর সঙ্গে চোদ্দো শাকের সম্পর্ক নিয়ে কোন সুস্পষ্ট ব্যাখ্যা পাওয়া যায় না। তবে সমাজবিজ্ঞানীদের মতে এই প্রথার সঙ্গে শস্যদায়িনী দেবী ভাবনার যোগাযোগ রয়েছে। ভেষজবিজ্ঞানীদের মতে ঋতু পরিবর্তনের সময়ে বিভিন্ন রোগের প্রতিষেধক হিসাবে এই শাকগুলি খাওয়া হত।
বাংলার ঋতু প্রকোপ অন্য প্রদেশের থেকে বেশি হওয়ার জন্য আশ্বিন ও কার্ত্তিক মাস দুটিকে যমদংস্টা কাল বলা হত। তখনকার দিনে বাংলার নব্য-স্মৃতিশাস্ত্রকার রঘুনন্দন (১৬ শতাব্দী) তার অষ্টবিংশতি তত্ত্বের অন্যতম গ্রন্থ “কৃত্যতত্ত্বে” এই সময়কাল উল্লেখ করেছেন “নিৰ্ণয়া-মৃতের” (একটি প্রাচীন স্মৃতির গ্রন্থ) অভিমত অনুসরণ করে-
"ওলং কেমুকবাস্তূকং, সার্ষপং নিম্বং জয়াং। শালিঞ্চীং হিলমোচিকাঞ্চ পটুকং শেলুকং গুড়ূচীন্তথা। ভণ্টাকীং সুনিষন্নকং শিবদিনে খাদন্তি যে মানবাঃ, প্রেতত্বং ন চ যান্তি কার্ত্তিকদিনে কৃষ্ণে চ ভূতে তিথৌ।"
আয়ুর্বেদ
বর্তমানে প্রাপ্ত চোদ্দ শাকের প্রাপ্তিস্থল, রাসায়নিক যৌগের উপস্থিতি,রোগ প্রতিষেধক ক্ষমতা নিম্নরূপ ঃ
প্রস্তুত প্রণালী
কোথাও কোথাও এই শাক শুধুই ভাজা খাওয়া হয়, অনেকক্ষেত্রে আলু বা বেগুন দিয়েও এই শাক ভেজে খাওয়ার প্রচলন আছে।
এসবি নেশন
এসবি নেশন একটি খেলাধুলাসংক্রান্ত ব্লগিং নেটওয়ার্ক। এটি ভক্স মিডিয়ার মালিকানাধীন। ২০০৫ সালে টাইলার ব্লেসজিনস্কি এবং মার্কোস মৌলিতসাস এটি প্রতিষ্ঠা করেন। ২০০৩ সালে ব্লেসজিনস্কি "অ্যাথলেটিকস নেশন" নামে একটি ব্লগ সৃষ্টি করেন। এটি প্রথমে ওকল্যাণ্ডের ক্রীড়াসংক্রান্ত বিষয়ে আলোকপাত করত। ক্রমান্বয়ে  এটি মেজর লিগ বেসবল, এনবিএ, এনএফএল  এবং এনএইচএল বিষয়ে খবর প্রকাশ শুরু করে।  এছাড়াও বিভিন্ন কলেজের সকার দল,মিশ্র মার্শাল আর্ট এবং পেশাদার মল্লযুদ্ধের খবরও এতে প্রকাশিত হয়।  ৩০০টি কমিউনিটি সাইট এর আওতাধীনে রয়েছে। ২০১১ সালে এসবি নেশনের উদ্যোগে "দ্য ভার্জ" নামে প্রযুক্তিবিষয়ক প্রকাশনা বের হওয়া শুরু হয়। এই পরিবর্তনের প্রেক্ষাপটে এর পৃষ্ঠপোষক প্রতিষ্ঠান স্পোর্টস ব্লগ ইনকর্পোরেশনের নাম পাল্টে হয় ভক্স মিডিয়া। নিউ ইয়র্ক সিটি ও ওয়াশিংটন ডিসিতে এর কার্যালয় অবস্থিত।
বাণিজ্যিক কর্মকাণ্ড
২০০৫ থেকে ২০১১ সালে স্পোর্টস ব্লগ নেটওয়ার্ক এসবি নেশন পৃষ্ঠপোষক প্রতিষ্ঠান স্পোর্টস ব্লগ ইনকর্পোরেটেডের অধীনে কার্যক্রম পরিচালনা করত। এর সদরদপ্তর ওয়াশিংটন ডিসিতে অবস্থিত ছিল। কিন্তু স্পোর্টস ব্লগের "ভক্স মিডিয়া" নামে পুনঃনামকরণ হওয়ার পর ম্যানহাটনেও এর কার্যক্রম পরিচালিত হতে থাকে।
ভক্স মিডিয়ার প্রধান নির্বাহী কর্মকর্তা জিম ব্যাংকফ ২০০৯ সাল থেকে এসবি নেশনের প্রধান নির্বাহী কর্মকর্তা হিসেবে দায়িত্ব পালন করছেন। এলেনা বার্জেরন প্রধান সম্পাদক হিসেবে দায়িত্বরত।
এসবি নেশনের অবদানকারীরা আংশিক সময়ের জন্য দায়িত্ব পালন করেন। অবদানের উপর ভিত্তি করে তাদের পারিতোষিক দেওয়া হয়। বিজ্ঞাপনের মাধ্যমে এটি রাজস্ব আদায় করে।
ইতিহাস
টাইলার ব্লেসজিনস্কি এবং মার্কোস মৌলিতসাস ২০০৫ সালে এসবি নেশন সহপ্রতিষ্ঠাতা ছিলেন। ২০০৩ সালের নভেম্বরে ব্লেসজিনস্কি অ্যাথলেটিক্স নেশন নামে ব্লগ প্রতিষ্ঠা করেন। ওকল্যান্ড শহর থেকে আরম্ভ করে সারা যুক্তরাষ্ট্রেরই ক্রীড়াসংক্রান্ত খবর এখানে প্রকাশিত হতে থাকে। অ্যাথলেটিক্স নেশন দ্রুতই ব্লগঅ্যাডসের দ্বিতীয় বৃহত্তম ওয়েবসাইট হয়ে ওঠে (ডেইলি কস ছিল বৃহত্তম ওয়েবসাইট, যেখানে মৌলিতসাস সম্পাদক হিসেবে দায়িত্ব পালন করেন)। ব্লগ নেটওয়ার্কটি সৃষ্টি হওয়ার পর ছয়জন অতিরিক্ত লেখককে নিয়োগ দেওয়া হয়, যাদের কাজ ছিল ব্লেসজিনস্কিকে সাহায্য প্রদান করা। প্রতিষ্ঠিত ব্লগারদের বিষয়বস্তু রচনার জন্য নিয়োগ দেওয়া হয়। দর্শনার্থীরা মন্তব্য শাখায় অভিমত প্রকাশে সক্ষম হতেন। একটা সময় ব্লেসজিনস্কি বিষয়বস্তু রচনা ছেড়ে প্রতিষ্ঠানের প্রশাসনিক কর্মকাণ্ড সম্পাদনের দিকে অভিনিবেশ প্রদান করেন।
২০০৮ সালে সিরিআ-কে উপলক্ষ করে এসবি নেশন ৫ মিলিয়ন ডলারের অর্থ সংগ্রহে সক্ষম হয়।
সোহেল কায়সার
সোহেল কায়সার (سہیل قیصر; ১৯৬৫ - ১৪ আগস্ট ২০১৬) একজন পাকিস্তানি পেশাদার স্কোয়াশ খেলোয়াড় ছিলেন।
সোহেল কায়সার ১৯৬৫ সালে জন্মগ্রহণ করেন এবং তিনি পাকিস্তানের লাহোরে থাকতেন। তিনি ১৯৮২ সালে বিশ্ব জুনিয়র চ্যাম্পিয়নশিপ এবং ১৯৮২ সালে ওয়েম্বলিতে ব্রিটিশ অনূর্ধ্ব-২৩ ওপেন জিতেছিলেন। আশির দশকের মাঝামাঝি তিনি একজন পূর্ণ পাকিস্তানি আন্তর্জাতিক হয়ে ওঠেন। এছাড়াও তিনি পাকিস্তান দলের অংশ ছিলেন যেটি ১৯৮৫ সালের পুরুষদের বিশ্ব টিম স্কোয়াশ চ্যাম্পিয়নশিপ জিতেছিল।
১৪ আগস্ট, ২০১৬ সালে ফুসফুসের ক্যান্সারে তিনি মারা যান।
ঘাইজার জেলা
ঘাইজার জেলা (ضلع غذر) পাকিস্তানের গিলগিত-বালতিস্থান প্রদেশের পশ্চিম অঞ্চলে অবস্থিত একটি জেলা। এটির রাজধানী শহরের নাম হচ্ছে গাহকুচ। গিলগিত ও চিত্রলের মাঝামাঝি একটি রাস্তা পারাপারের স্থান রয়েছে। ঘাইজার একটি বহু-জাতিগত জেলা হিসেবে স্বীকৃত এবং ৩টি প্রধান ভাষা ব্যবহৃত হয়: শিনা, খোয়ার, এবং বুরুশস্কি। এছাড়াও বেশ কিছু ইশকোমেন এবং তাজিক অঞ্চলে কিছু ওয়াখাই ভাষা ব্যবহার করে থাকে।
ভৌগোলিক অবস্থান
ঘাইজার জেলা উত্তর অঞ্চলের অন্যতম অংশ এবং পাকিস্তানের সবথেকে উত্তরে অবস্থিত জেলা। ভৌগোলিক অবস্থান অনুযায়ী জেলাটির উত্তর-পশ্চিমে ওখানকার উত্তর সীমান্ত এবং উত্তরে চীন সীমান্ত। পশ্চিমে, খাইবার পাখতুনখোয়া প্রদেশের চিত্রল জেলা এবং পূর্বে গিলগিত জেলা অবস্থিত। দক্ষিণে ডাইমার জেলা, যেটি উত্তর অঞ্চলের একটি অন্যতম অংশ। গাকুচ হচ্চে ঘাইজার জেলার রাজধানী।
শিক্ষা
২০১৫ সালের পাকিস্তানের আলিফ আইলান জেলা শিক্ষা ক্রম অনুযায়ী, ডাইমার শিক্ষার দিক থেকে ১৪৮ টি প্রতিষ্ঠানের মধ্যে ৫২তম স্থান দখল করে আছে। সুবিধা ও অবকাঠামোর দিক থেকে জেলাটি ১৪৮টির মধ্যে ৭১তম স্থানে রয়েছে।
দক্ষিণ ইয়র্কশায়ার
দক্ষিণ ইয়র্কশায়ার হল ইংল্যান্ডের একটি আনুষ্ঠানিক ও মহানগর কাউন্টি। এটি ইয়র্কশায়ার ও হাম্বার অঞ্চলের সবচেয়ে দক্ষিণের কাউন্টি এবং এর জনসংখ্যা ২০১১ সালে ১.৩৪ মিলিয়ন ছিল। এটির আয়তন ১,৫৫২ বর্গ কিলোমিটার (৫৯৯ বর্গ মাইল) এবং চারটি মহানগর বরো বার্নসলে, ডনকাস্টার, রদারহ্যাম ও শেফিল্ড নিয়ে গঠিত। স্থানীয় সরকার আইন ১৯৭২-এর ফলে ১৯৭৪ সালের ১লা এপ্রিল দক্ষিণ ইয়র্কশায়ার তৈরি করা হয়েছিল। এর বৃহত্তম বসতি হল শেফিল্ড।
স্থলবেষ্টিত দক্ষিণ ইয়র্কশায়ার পেনিনসের পূর্ব দিকে অবস্থিত, এবং পশ্চিম ও দক্ষিণ-পশ্চিমে ডার্বিশায়ার, উত্তর-পশ্চিমে পশ্চিম ইয়র্কশায়ার, উত্তরে উত্তর ইয়র্কশায়ার, উত্তর-পূর্বে ইস্ট রাইডিং অব ইয়র্কশায়ার, পূর্বে লিংকনশায়ার এবং দক্ষিণ-পূর্বে নটিংহামশায়ার দ্বারা সীমাবদ্ধ। শেফিল্ড শহুরে এলাকা হল যুক্তরাজ্যের দশম সর্বাধিক জনবহুল এলাকা, এবং কাউন্টির অর্ধেকেরও বেশি জনসংখ্যার সহ দক্ষিণ ইয়র্কশায়ারের পশ্চিম অর্ধেকের উপর আধিপত্য বিস্তার করে। দক্ষিণ ইয়র্কশায়ার বার্নসলিও সহ শেফিল্ড সিটি অঞ্চল ও লিডস সিটি অঞ্চলের মধ্যে অবস্থিত, যা ইয়র্কশায়ারের দুটি বৃহত্তম শহরের মাঝপথে এর ভৌগোলিক অবস্থানকে প্রতিফলিত করে।
দক্ষিণ ইয়র্কশায়ার কাউন্টি কাউন্সিলকে ১৯৮৬ সালে বিলুপ্ত করা হয়েছিল এবং এর মহানগর বরোগুলি এখন কার্যকরভাবে একক কর্তৃপক্ষ, যদিও মহানগর কাউন্টি আইনে বিদ্যমান রয়েছে।  একটি আনুষ্ঠানিক কাউন্টি হিসাবে, দক্ষিণ ইয়র্কশায়ারের একজন লর্ড লেফটেন্যান্ট ও একজন উচ্চ শেরিফ রয়েছে।
দক্ষিণ ইয়র্কশায়ারকে ওয়েস্ট রাইডিং অব ইয়র্কশায়ারের (প্রশাসনিক কাউন্টি ও চারটি স্বতন্ত্র কাউন্টি বরো) ৩২ টি স্থানীয় সরকারি জেলা থেকে তৈরি করা হয়েছিল, যেখানে ডার্বিশায়ার ও নটিংহামশায়ারের ছোট এলাকা রয়েছে।
মুহাম্মদ নওয়াজ
মুহাম্মদ নওয়াজ (১৫ আগস্ট ১৯২৪ - ১৩ মে ২০০৪) ছিলেন একজন পাকিস্তানি বর্শা নিক্ষেপকারী, যিনি ১৯৫৬ গ্রীষ্মকালীন অলিম্পিক এবং ১৯৬০ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
জাহাঙ্গীরাবাদ সেনানিবাস
জাহাঙ্গীরাবাদ সেনানিবাস হচ্ছে বগুড়া জেলায় অবস্থিত একটি সেনানিবাস এবং এটি বগুড়া জেলার শহরের বাইপাস সড়কের নিকটে অবস্থিত। বগুড়া শহরে দুইটি সেনানিবাস অবস্থিত; এর মধ্যে একটি জাহাঙ্গীরাবাদ সেনানিবাস অন্যটি বগুড়া সেনানিবাস (স্থানীয়ভাবে মাঝিড়া সেনানিবাস নামে পরিচিত)। জাহাঙ্গীরাবাদ সেনানিবাস বগুড়া সেনানিবাসের ১১ পদাতিক ডিভিশন।
সনি ম্যাগাজিন
সনি ম্যাগাজিন হল সনি ইউকে এর পক্ষ থেকে হায়ামার্কেট নেটওয়ার্ক দ্বারা প্রকাশিত একটি ত্রৈমাসিক ম্যাগাজিন, যেখানে চলচ্চত্র, মিউজিক, গেমস, টেলিভিশন, সাউন্ড, ভিশন, গ্যাজেটস এবং অ্যাডভেঞ্চার বিষয়ক প্রবন্ধ রয়েছে। এটি ২০০৭ সালে লোডেডের প্রাক্তন সহ-প্রতিষ্ঠাতা টিম সাউথওয়েল দ্বারা প্রতিষ্ঠিত হয়েছিল।
ট্যাঙ্ক (ম্যাগাজিন)
ট্যাঙ্ক হল একটি স্বাধীন যুক্তরাজ্য ভিত্তিক ম্যাগাজিন যা ১৯৯৮ সালে চালু হয়েছিল। এটি একটি ত্রৈমাসিক প্রকাশনা, যুক্তরাজ্যে মুদ্রিত, যা সমসাময়িক সংস্কৃতি, ফ্যাশন, শিল্প, স্থাপত্য, প্রযুক্তি এবং রাজনীতিকে কভার করে।
মুহম্মদ সিরাজুল ইসলাম
মুহম্মদ সিরাজুল ইসলাম (মৃত্যু: ৫ ডিসেম্বর ২০০৪) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ইসলামের ইতিহাস ও সংস্কৃতি বিভাগের অধ্যাপক এবং ইসলামী বিশ্ববিদ্যালয়ের (ইবি) দ্বিতীয় উপাচার্য হিসেবে দায়িত্ব পালন করেন। তিনি ইসলামী বিশ্ববিদ্যালয়কে গাজীপুর থেকে কুষ্টিয়ায় স্থানান্তরে অবদান রাখেন। এছাড়াও তিনি বাংলাপিডিয়ার ১৪৫০ সম্পাদকের মধ্যে একজন সাধারণ লেখক-সম্পাদক।
শিক্ষাজীবন
মুহম্মদ সিরাজুল ইসলাম কলকাতা বিশ্ববিদ্যালয় থেকে এমএ পরীক্ষায় প্রথম শ্রেণীতে প্রথম স্থান অর্জন করে স্বর্ণপদক লাভ করেন।
কর্মজীবন
কলকাতা বিশ্ববিদ্যালয়ে প্রভাষক হিসেবে যোগদানের মাধ্যমে তিনি শিক্ষকতা জীবন শুরু করেন। ১৯৪৭ সালে দেশ ভাগ হলে তিনি ঢাকা বিশ্ববিদ্যালয়ের ইসলামের ইতিহাস ও সংস্কৃতি বিভাগে যোগদান করেন। ১৯৮৮ সালে তিনি ইসলামী বিশ্ববিদ্যালয়, বাংলাদেশের উপাচার্য পদে দায়িত্ব লাভ করেন।
ইবি ক্যাম্পাস কুষ্টিয়ায় স্থানান্তর
ইসলামী বিশ্ববিদ্যালয়ের প্রথম উপাচার্য মমতাজ উদ্দিনের অপসারণের পরে ১৯৮৮ সালে মুহম্মদ সিরাজুল ইসলাম যখন বিশ্ববিদ্যালয়টির দ্বিতীয় উপাচার্য হিসেবে নিয়োগ পান, তখন ইসলামী বিশ্ববিদ্যালয় গাজীপুরে ছিলো। ১৯৯০ সালে ইসলামী বিশ্ববিদ্যালয়কে গাজীপুর থেকে কুষ্টিয়ায় স্থানান্তরের সরকারি সিদ্ধান্ত হয়। প্রায় ৯০ শতাংশ শিক্ষক এই স্থানান্তরের বিরোধিতা করে জাতীয় প্রেস ক্লাবে প্রতিবাদের আয়োজন করেন। তবে উপাচার্য সিরাজুল ইসলাম এই স্থানান্তরের সিদ্ধান্তকে সমর্থন করেন। অবশেষে ১৯৯০ সালের ২৪ ফেব্রুয়ারি তিনি ইসলামী বিশ্ববিদ্যালয় ক্যাম্পাস কুষ্টিয়াতে স্থানান্তরে সক্ষম হন।
ইসলামী বিশ্ববিদ্যালয়ের অর্থনীতি বিভাগের অধ্যাপক মুঈদ রহমান তাঁর অবদান স্বীকার করে বলেন, প্রথম ভিসিকে বাদ দিয়ে ইসলামী বিশ্ববিদ্যালয়ে সিরাজ স্যারের মতো এমন পণ্ডিত ব্যক্তিত্ব ভিসি হিসেবে আর দ্বিতীয়জন আসেননি- তাঁর অপছন্দের মানুষরাও তা অকপটে স্বীকার করবেন।
ইবি উপাচার্যের পদ থেকে অব্যাহতি
১৯৯১ সালের দিকে ক্যাম্পাসে উপাচার্যের বিরুদ্ধে শিক্ষকদের অবমূল্যয়নের অভিযোগ ওঠে। ছাত্রদলের আন্দোলন ও দেশীয় বিভিন্ন চাপের মুখে ১৯৯১ সালের ১৭ জুন তাঁকে উপাচার্যের পদ থেকে অব্যাহতি নিতে হয়।
মৃত্যু
সিরাজুল ইসলাম ৫ ডিসেম্বর ২০০৪ সালে স্বাভাবিকভাবে বার্ধক্যজনিত কারণে মৃত্যুবরণ করেন। তার মৃত্যুতে ঢাকা বিশ্ববিদ্যালয় ও ইসলামী বিশ্ববিদ্যালয়ের উপাচার্য ও শিক্ষক শোক প্রকাশ এবং দোয়া মাহফিলের আয়োজন করেছিলেন।
স্থাপনা
মুহম্মদ সিরাজুল ইসলাম ঢাকা বিশ্ববিদ্যালয়ের ইসলামের ইতিহাস ও সংস্কৃতি বিভাগের জ্যেষ্ঠ অধ্যাপক ছিলেন। তাঁর অবদান ও কৃতিত্বকে স্মরণীয় করে রাখতে তাঁর নামে বিভাগটিতে একটি আধুনিক কম্পিউটার ল্যাব স্থাপিত হয়েছে। অধ্যাপক মুহম্মদ সিরাজুল ইসলামের পরিবারের আর্থিক সহায়তায় ঢাকা বিশ্ববিদ্যালয়ের ইসলামের ইতিহাস ও সংস্কৃতি বিভাগের শিক্ষার্থীদের জন্যে কলা ভবনের ৭ম তলায় ''অধ্যাপক ড. মুহম্মদ সিরাজুল ইসলাম কম্পিউটার ল্যাব'' স্থাপিত হয়েছে। ২০১৮ সালের ১৪ নভেম্বর ইসলামের ইতিহাস ও সংস্কৃতি বিভাগের অধ্যাপক ও ঢাকা বিশ্ববিদ্যালয়ের উপাচার্য অধ্যাপক ড. মো. আখতারুজ্জামান এই আধুনিক কম্পিউটার ল্যাবটি উদ্বোধন করেন।
উদ্বোধনী অনুষ্ঠানে ঢাবি উপাচার্য অধ্যাপক ড. মো. আখতারুজ্জামান প্রয়াত শিক্ষকের স্মৃতির প্রতি গভীর শ্রদ্ধা জ্ঞাপন করে বলেন, এই ল্যাবটি স্থাপনের ফলে বিভাগীয় শিক্ষক, গবেষক ও শিক্ষার্থীরা অনেক উপকৃত হবে এবং যুগ যুগ ধরে অধ্যাপক ড. মুহম্মদ সিরাজুল ইসলামকে স্মরণ করবে। তিনি যেকোন বিষয়ের গভীরে প্রবেশ করতেন এবং তাঁর বক্তব্য উদ্বৃতি দেয়ার মত।
উত্তর-রতিক্রিয়া বিষণ্ণতা
উত্তর রতিক্রিয়া বিষন্নতা (Post-coital tristesse/post-coital dysphoria) হচ্ছে রতিক্রিয়ার পর বিষন্নতা, উদ্বিগ্নতা, অশান্তির অনুভূতি সৃষ্টি। অনেক মানুষ রতিক্রিয়ার পর ৫ মিনিট থেকে দুই ঘণ্টা যাবৎ তীব্রভাবে বিষন্ন থাকতে পারে।
এই রকম পরিস্থিতির কথা সর্বপ্রথম গ্রিক চিকিৎসক গ্যালেন উল্লেখ করেন, তিনি লিখেন, "মোরগ এবং নারী ব্যতীত প্রতিটি প্রাণীই রতিক্রিয়ার পর বিষন্ন থাকে।" দার্শনিক স্পিনোজা তার ট্রাকটাস ডি ইনটেলেকটুস এমানডেসিওনেতে লিখেছেন, " যৌন সঙ্গমের সময়টিতে, মন একপ্রকার যৌন উত্তেজনায় আচ্ছন্ন হয়ে পরে। সেসময় কোনো ভাবনাই আর সে উত্তেজনাকে বাধাগ্রস্থ করতে পারে না। কিন্তু চরম উত্তেজনার সমাপ্তির পরেই শরীর দুঃখভারাক্রান্তে আচ্ছন্ন হয়ে যায়। যদি সম্পুর্ণভাবে আচ্ছন্ন নাও বা হয়, তবুও তা ব্যাপকহারে মনকে দ্বিধাগ্রস্ত এবং নিস্তেজ করে দেয়।" নারীতে এপরিস্থিতি কেমন হবে তা জানার জন্য যুক্তরাজ্যে নারী যমজদের উপর একটি গবেষণা করা হয়। সেখানে দেখা যায় ৩.৭ শতাংশ সাম্প্রতিক সময়ে এবং ৭.৭ শতাংশ দীর্ঘসময় ধরে উত্তর রতিক্রিয়া বিষন্নতায় ভুগছেন।
উত্তর রতিক্রিয়া বিষন্নতা রিফ্র্যাক্টরি পিরিয়ড থেকে ভিন্ন। রিফ্র্যাক্টরি পিরিয়ড হচ্ছে হস্তুমৈথুনের পরবর্তী অবস্থা যেখানে উত্তর রতিক্রিয়া বিষন্নতা ঘটে শুধুমাত্র যৌনসংগমের পরে এবং এর প্রভাব জীবের শারীরবৃত্তীয় প্রক্রিয়ার তুলনায় মনস্তত্বের সাথে অধিকতর সংশ্লিষ্ট। কিছু চিকিৎসক উত্তর রতিক্রিয়া বিষন্নতা নামক আচরণের চিকিৎসায় ফ্লুরোক্সেটিন এর মত সেরাটনিন রিআপটেক ইনহিবিটর নেওয়ার প্রস্তাব করেছেন। দুই সপ্তাহ পরে মানুষ প্রতিবেদনে উল্লেখ করে, "যখন যৌনক্রীয়া করার সময় অন্তরঙ্গ আনন্দ লাভ কম হয়, তখন আবেগের কোনো প্রকার হ্রাস হয় না।"
একটি গবেষণা থেকে দেখা গিয়েছে, বিশ্ববিদ্যালয়ের প্রায় অর্ধেক নারী শিক্ষার্থী জীবনে একবার হলেও উত্তর রতিক্রিয়া বিষন্নতা অনুভব করেছেন। এই গবেষণা থেকে আরো দেখা গিয়েছে উত্তর রতিক্রিয়া বিষন্নতার সাথে ঘনিষ্ট সম্পর্কের কোনো আন্তসম্পর্ক নাই।
১২০৮ জন পুরুষের উপর করা আরেকটি গবেষণায় দেখা গিয়েছে, এই নমুনার ৪০ শতাংশ জীবনে একবার হলেও উত্তর রতিক্রিয়া বিষন্নতা অনুভব করেছে। ২০ শতাংশ এই পরীক্ষার আগের চারসপ্তাহে উত্তর রতিক্রিয়া বিষন্নতা অনুভব করেছে। এই গবেষণা আরো দেখিয়েছে, এই নমুনার ৩-৪ শতাংশ নিয়মিতই উত্তর রতিক্রিয়া বিষন্নতা অনুভব করে। এই গবেষণা অনুসারে সাম্প্রতিক কোনো মানসিক পীড়া থাকলে, শৈশবে যৌন নির্যাতন হয়ে থাকলে এবং কিছু যৌন সমস্যা থাকলে পুরুষে উত্তর রতিক্রিয়া বিষন্নতা হতে পারে।
আবিদ আলী (রাজনীতিবিদ)
আবিদ আলী (১৯৩৫-২০০১) বাংলাদেশের লালমনিরহাটের রাজনীতিবিদ, ভাষাসৈনিক, মুক্তিযুদ্ধা ও তৎকালীন রংপুর-৫ আসনের সাবেক সংসদ সদস্য।
জন্ম ও প্রাথমিক জীবন
আবিদ আলী লালমনিরহাট জেলার পাটগ্রাম উপজেলার জগতবেড় গ্রামে ৩০ এপ্রিল ১৯৩৫ সালে জন্মগ্রহণ করেন।
রাজনৈতিক ও কর্মজীবন
আবিদ আলী ১৯৫২ সালে ভাষা আন্দোলনে অংশগ্রহণ করেন। ১৯৭০ সালের পাকিস্তানের সাধারণ নির্বাচনে তিনি পূর্ব পাকিস্তানের প্রাদেশিক পরিষদের সদস্য নির্বাচিত হন। ১৯৭১ সালে পাটগ্রামে মুক্তিযুদ্ধে অংশগ্রহণ করেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের মনোনয়নে তৎকালীন রংপুর-৫ (বর্তমান লালমনিরহাট-১) আসন থেকে সংসদ সদস্য নির্বাচিত হয়েছিলেন।
মৃত্যু
আবিদ আলী ২০০১ সালে মৃত্যুবরণ করেন।
বারিধারা স্কলার্স ইনস্টিটিউশন
বারিধারা স্কলার্স ইনস্টিটিউশন (যা বিএসআই নামে পরিচিত) বারিধারা ডিওএইচএসে অবস্থিত এ প্রতিষ্ঠানটি ১ জানুয়ারী ২০০১ সালে প্রতিষ্ঠিত হয়ে। স্কুলটি ঢাকা সেনানিবাস বোর্ডের অধীনে পরিচালিত হয়ে থাকে।
দোরিয়া শফিক
ডোরিয়া শফিক (درية شفيق‎; ১৪ ডিসেম্বর ১৯০৮ – ২০ সেপ্টেম্বর ১৯৭৫) ছিলেন একজন মিশরীয় নারীবাদী, কবি এবং সম্পাদক এবং ১৯৪০ এর দশকের মাঝামাঝি মিশরে নারী মুক্তি আন্দোলনের অন্যতম প্রধান নেতা। তার প্রচেষ্টার প্রত্যক্ষ ফলস্বরূপ, মিশরীয় সংবিধান দ্বারা মিশরীয় মহিলাদের ভোটাধিকার দেওয়া হয়েছিল।
প্রাথমিক জীবন
ডোরিয়া শফিক ১৯০৮ সালের ১৪ই ডিসেম্বর মিশরের তান্তা তে জন্মগ্রহণ করেন। তার পিতা আহমদ ছফিক এবং মাতা রতিবা নাসিফ।
১৮ বছর বয়সে তিনি প্রথম মিশরীয় মেয়েদের মধ্যে একজন, যিনি মাধ্যমিক বিদ্যালয়ের বাকলোরিয়া ডিগ্রি অর্জন করেছিলেন। প্যারিসের সোরবোন বিশ্ববিদ্যালয় এ পড়াশোনার জন্য মিশরের শিক্ষা মন্ত্রণালয় তাকে একটি বৃত্তি প্রদান করে। তিনি সোরবনে দর্শনে পিএইচডি করার জন্যও পড়াশোনা করেছেন। তিনি উচ্চতর যোগ্যতা (উল্লেখযোগ্য সম্মানসূচক) সহ তার পিএইচডি (ডক্টরেট ডি'ইট) লাভ করেন। ১৯৩৫ সালে একজন মিশরীয় মেয়ে হিসাবে তিনি একটি সৌন্দর্য প্রতিযোগিতায় অংশগ্রহন করেছিলেন, যা বিতর্কের জন্ম দিয়েছিল।
প্যারিসে থাকাকালীন, শফিক নুরেলদিন রাগাইকে বিয়ে করেছিলেন; রাগাই একজন আইন ছাত্র যিনি স্কলারশিপে ছিলেন এবং তার পিএইচডি নিয়ে কাজ করছিলেন।
কর্মজীবন
১৯৪৮ সালে শফিক মহিলাদের প্রাথমিক সামাজিক সমস্যা সমাধানে এবং তাদের দেশের নীতিতে তাদের অন্তর্ভুক্তি নিশ্চিত করার জন্য বেন্ট এল নিল ইউনিয়ন তৈরি করেছিলেন। ইউনিয়ন সারা দেশে নিরক্ষরতা দূরীকরণে কাজ করেছে; সেই উদ্দেশ্যে কেন্দ্র স্থাপন, কর্মজীবী ​​নারীদের জন্য একটি কর্মসংস্থান অফিস এবং একটি ক্যাফেটেরিয়া স্থাপন করেছে।
প্রথম অনশন
১৯৫৪সালের ১২ই মার্চ, নারীবিহীন সাংবিধানিক কমিটি গঠনের প্রতিবাদে ডোরিয়া শফিক প্রেস সিন্ডিকেটে আট দিনের অনশন শুরু করেন। তিনি একটি লিখিত বিবৃতি পেয়ে তার ধর্মঘট শেষ করেন যে রাষ্ট্রপতি নজিব এমন একটি সংবিধানে প্রতিশ্রুতিবদ্ধ যা নারীর অধিকারকে সম্মান করে।
বিশ্ব ভ্রমণ
তার অনশন কর্মসূচির প্রতি আগ্রহের ফলে ডোরিয়া শফিককে মিশরীয় নারীদের নিয়ে এশিয়া, ইউরোপ এবং যুক্তরাষ্ট্রে বক্তৃতার আমন্ত্রণ জানানো হয়েছিল। তিনি ইতালি, ইংল্যান্ড, ফ্রান্স, মার্কিন যুক্তরাষ্ট্র, জাপান, ভারত, সিলন এবং পাকিস্তান ভ্রমণ করেছিলেন।
ভোটাধিকার
ডোরিয়া শফিকের প্রচেষ্টার ফলস্বরূপ, নারীদের ১৯৫৬ সালের সংবিধানের অধীনে ভোটাধিকার প্রদান করা হয়েছিল, তবে, তাদের অবশ্যই সাক্ষর হতে হবে, যা পুরুষ ভোটের পূর্বশর্ত ছিল না।
ব্যক্তিগত জীবন
শফিক ১৯৩৭ সালে প্যারিসে নুরেলদিন রাগাইকে বিয়ে করেন। তিনি মিশরের একজন বিশিষ্ট আইনজীবী হয়েছিলেন এবং শফিকের সমস্ত প্রচেষ্টাকে সমর্থন করতেন। তারা ৩১ বছর (তারা বিবাহবিচ্ছেদ করেছিল ১৯৬৮ সালে) একসাথে ছিল এবং তাদের একমাত্র মেয়ে জেহানে। ডোরিয়া শফিক নির্জন জীবন যাপন করতেন এবং তাকে দেখতে আসতেন তার মেয়ে এবং নাতি -নাতনিরা।
কামাল আমরোহী
সৈয়দ আমির হায়দার কামাল নাকভী (Syed Amir Haider Kamal Naqvi; ১৭ জানুয়ারি ১৯১৮ - ১১ ফেব্রুয়ারি ১৯৯৩), জনপ্রিয় পরিচিত হিসাবে কামাল আমরোহী ছিলেন একজন ভারতীয় চলচ্চিত্র পরিচালক, চিত্রনাট্যকার, এবং সংলাপ লেখক। তিনি একজন শিয়া মুসলিম এবং একজন উর্দু ও হিন্দি কবি ছিলেন। তিনি তার পরিচালিত হিন্দি ছায়াছবির হিসাবে জন্য বিখ্যাত; যেমন- মহল (১৯৪৯), পাকিজা (১৯৭২) এবং রাজিয়া সুলতান (১৯৮৩)। তিনি ১৯৫৩ সালে কামাল ছবি (মহল ফিল্মস) প্রতিষ্ঠিত এবং ১৯৫৮ সালে মুম্বাই-এ কামালিস্তান স্টুডিও নির্মাণ করেন।
প্রাথমিক জীবন
কামাল আমরোহী ভারতের উত্তর প্রদেশ আমরোহায় জন্মগ্রহণ করেন এবং পরে তার নাম কামাল 'আমরোহী' (আমরোহভী) গ্রহণ করেন। কামাল আমরোহীর চাচাত ভাই সৈয়দ মোহাম্মদ তাকি, পাকিস্তানের দৈনিক পত্রিকা জাং এর প্রধান সম্পাদক ছিলেন। আমরোহা থেকে অন্য ভালোভাবে পরিচিত উর্দু কবিদের মধ্যে পাকিস্তানে খ্যাতি পাওয়া উভয় রইচ আমরোহভী এবং জাউন ইলিয়া কামালের কাজিন হন।
কর্মজীবন
১৯৩৮ সালে তিনি আমরোহা থেকে শিক্ষার জন্য লাহোরে যান যেখানে গায়ক কে এল সাইগাল তাকে আবিষ্কার করেন এবং, সোহরাব মোদী এর মিনারভা মুভিটুন ফিল্ম কোম্পানির কাজের জন্য মুম্বাই (বোম্বে) তাকে গ্রহণ করেন। যেখানে তিনি জেইলার (১৯৩৮), পুকার (১৯৩৯), ভরসা (১৯৪০) এবং এ,আর কার্দারের ছবি শাহাজান (১৯৪৬) এর মত জনপ্রিয় ছায়াছবিতে কাজের মাধ্যমে তার কর্মজীবন শুরু করেন। তিনি ১৯৪৯ সালে মহল ছবিতে পরিচালনার মাধ্যমে একজন পরিচালক হিসাবে আত্মপ্রকাশ করেন। চলচ্চিত্রটিতে প্রধাণ চরিত্রে অভিনয় করেন মধুবালা ও অশোক কুমার, লতা মুঙ্গেলকার ও রাজকুমারী দুবের গাওয়ান গানগুলো জনপ্রিয়তা লাভ করে।
তিনি মাত্র চারটি ছায়াছবিতে নির্দেশ দিয়েছিলেন; এর মধ্যে ছিল বম্বে টকিজ এর মহল (১৯৪৯), দাইরা (১৯৫৩), পাকিজাহ, ১৯৫৮ সালে মুক্তির কথা থাকলেও কিন্তু ১৯৭২ সালে আগে পর্দার সম্মুখীন করা হয়নি। এছাড়াও তিনি চিত্রনাট্য, গান লেখা এবং প্রযোজনা করেন। রাজিয়া সুলতান (১৯৮৩) হল তার সর্বশেষ চলচ্চিত্র। যদিও তিনি, প্রধান চরিত্র হিসাবে রাজেশ খান্না এবং রাখী সঙ্গে একটি চলচ্চিত্র মাজনুন শুরু করেন, যাহোক চলচ্চিত্রটি শেষ পর্যন্ত বেশীদুর এগুতো পারেনী।
তিনি আব্দুল রশিদ কারদার, কে আসিফ এবং সোহরাব মোদীর দ্বারা তৈরি সিনেমার জন্য স্ক্রিপ্ট লিখেছিলেন। তিনি পরবর্তীতে ১৯৬০ সালের বিখ্যাত চলচ্চিত্র মুঘল ই আজম এর জন্য চারটি সংলাপ লেখেন, যার জন্য তিনি ফিল্মফেয়ার পুরস্কার জিতেছেন।
১৯৫৮ সালে তিনি তার ব্যানারে মহল ফিল্মস জন্য কামাল স্টুডিওস শুরু করেন, যদিও এটি তিন বছর পরে বন্ধ হয়ে যায় এবং পরে তিনি নাটরাজ স্টুডিওস নামে পরিবর্তন করেন।
কামাল আমরোহী স্টুডিও
কামাল আমরোহী স্টুডিও (কামালিস্তান স্টুডিওস) ১৯৫৮ সালে প্রতিষ্ঠিত হয় ১৫ একর জায়গা জুড়ে। এবং তারপরে মোকদ্দমা অব্যাহত রাখেন।
ব্যক্তিগত জীবন
আমরোহী তিনবার বিয়ে করেন: তার প্রথম স্ত্রীর ছিলেন বানো। তিনি হাঁপানি রোগে মারা যান। তার দ্বিতীয় স্ত্রী মেহমোদী ছিলেন। তার তৃতীয় স্ত্রী ছিলেন মিনা কুমারী। তারা ১৯৫২ সালে প্রেম এবং বিয়ে করেন। বিবাহ ১৯৬৪ সালে শেষ হয়। মিনা ৩১শে মার্চ ১৯৭২ সালে মারা যান এবং আমরোহী মুম্বাই-এ ১১ই ফেব্রুয়ারি ১৯৯৩ মারা যান।
সাউন্ডট্র্যাক
১৯৩৮ সালে যেমন সাচ এ লং জার্নি (লেখক: "থারে রাহিও")
কাইজার চৌধুরী
কাইজার চৌধুরী (জন্ম:১৫ নভেম্বর ১৯৪৯) বাংলাদেশী লেখক,ব্যাংকার । ২০১৩ সালে শিশু সাহিত্যে অবদানের জন্য বাংলা একাডেমি সাহিত্য পুরস্কার পান ।
হিতেন বর্মন
হিতেন বর্মন একজন ভারতীয় রাজনীতিবিদ, যিনি প্রথমদিকে অল ইন্ডিয়া ফরোয়ার্ড ব্লকের সঙ্গে যুক্ত ছিলেন এবং পরে সর্বভারতীয় তৃণমূল কংগ্রেসে যোগদান করেন। ২০১১ সালের পশ্চিমবঙ্গের বিধানসভা নির্বাচনে জয়লাভ করেন।
কাইজার চৌধুরী
কর্মজীবন
কাইজার চৌধুরী ১৯৭৫ সালে গ্রিন্ডলেজ ব্যাংকে যোগ দেওয়ার মাধ্যমে তাঁর ব্যাংকিং কর্মজীবন শুরু করেন।১৯৯৯ থেকে ২০০৪ সাল পর্যন্ত ওয়ান ব্যাংকের উপব্যবস্থাপনা পরিচালক হিসেবে দায়িত্ব পালন করেন।২০০৫ সালে এবি ব্যাংকে ব্যবস্থাপনা পরিচালক হিসেবে যোগ দেন। ২০১১ সালে এবি ব্যাংক লিমিটেডের প্রেসিডেন্ট ও ব্যবস্থাপনা পরিচালক হিসেবে নিয়োগ পেয়েছেন। বর্তমানে তিনি অবসরপ্রাপ্ত।
হিতেন বর্মন
রাজনীতি
তিনি ১৯৭২ সালে জলপাইগুড়ির আনন্দ চন্দ্র কলেজে অধ্যয়নরত অবস্থায় অল্প বয়সে রাজনীতিতে প্রবেশ করেন। প্রাথমিকভাবে ছাত্র রাজনীতিতে জড়িয়ে পরেন, পরবর্তীকালে তিনি ফরোয়ার্ড ব্লকে যোগদান করেন।
ফরোয়ার্ড ব্লক ২০০৯ সালে তাদের বর্তমান সংসদ সদস্যকে পুনরায় পদপ্রার্থী করতে অস্বীকৃতি জানায়। এতে তিনি বিরক্ত হন ও দল ত্যাগ করেন এবং পরে তৃণমূল কংগ্রেসে যোগদান করেন। তিনি ২০১১ সালে শীতলকুচি (বিধানসভা কেন্দ্র) থেকে তৃণমূল কংগ্রেসের পদপ্রার্থী হিসাবে রাজ্য বিধানসভায় নির্বাচিত হন।  ২০১১ সালে তাকে বনমন্ত্রী করা হয়, তবে ২০১৩ সালে তাকে মন্ত্রীত্ব থেকে অব্যাহতি দেওয়া হয়।
হাগার
হাগার (הָגָר, Hāḡār; هَاجَر;, Hagár; Agar) হলেন বাইবেলের আদিপুস্তকের একজন ব্যক্তিত্ব। তিনি ছিলেন সারার মিসরীয়া দাসী যিনি তাঁকে সন্তানধারণের জন্য আপন স্বামী অব্রাহামের সঙ্গে বিবাহ দেন। পরে হাগার অব্রাহামের নিমিত্তে পুত্রসন্তান প্রসব করেন। অব্রাহাম হাগারের গর্ভজাত আপনার সেই পুত্রের নাম রাখেন ইশ্মায়েল। ইশ্মায়েলকে ইশ্মায়েলীয় ও আরব জাতির পূর্বপুরুষ গণ্য করা হয়। বিভিন্ন ভাষ্যকার তাঁকে হাগারীয় (আগারের পুত্রগণ) জাতির সাথে সংযুক্ত করেছেন, সম্ভবত তারা দাবি করেছেন হাগার হলেন তাদের নামস্রোতীয় পূর্বসূরি।
মিসরীয়া দাসী হাগারের নাম আদিপুস্তকে নথিভুক্ত রয়েছে; তিনি সকল অব্রাহামীয় ধর্মে স্বীকৃত। মূলধারার খ্রিস্টধর্মে তাঁকে অব্রাহামের উপপত্নী হিসেবে দেখা হয়। কুরআনে হাগারের উল্লেখ রয়েছে এবং ইসলাম তাঁকে ইব্রাহিমের দ্বিতীয় স্ত্রী হিসাবে স্বীকৃতি দেয়। ইসলামি ঐতিহ্য অনুসারে, হাজেরাকে আরব জাতির মাতা এবং তাঁর স্বামী ইব্রাহিমকে আরব জাতির পিতা হিসেবে অবিহিত করা হয়েছে।
আদি পুস্তকে হাজেরা
এটি আদি পুস্তক ১৬ ও ২১ থেকে হাজেরা সম্পর্কে একটি সারসংক্ষেপ।
হাজেরা ও ইব্রাহিম
হাজেরা গর্ভবতী হলেন, এবং দুই নারীর মাঝে চিন্তার উদয় হল। সারাহ ইব্রাহিমের কাছে নালিশ করলেন, এবং হাজেরার সাথে কঠোর আচরণ করলেন, যার ফলে হাজেরা পালিয়ে গেলেন।
হাজেরা শূরের পথে পালিয়ে গেলেন।হাজেরার নিকট একজন দেবদূতের আবির্ভাব হল, যিনি তাকে সারাহ-র কাছে ফিরে যাওয়ার পরামর্শ দিলেন,যাতে করে তিনি সন্তান ধারণ করতে পারেন যে কিনা "বন্য গাধার ন্যায় উদ্দম হবে।সে সবার বিরুদ্ধে দাঁড়াবে এবং সবাই হবে তার শত্রু। সে স্থান থেকে স্থানান্তরে ঘুরে বেড়াবে এবং ভাইদের বসতির কাছে তাঁবু গাড়বে।"(আদি পুস্তক ১৬ঃ১২) অতঃপর তাকে বলা হল পুত্রকে ইসমাইল নামে ডাকতে। পরে, হাজেরা ঈশ্বরকে "লহয়-রোয়ী" হিসেবে সম্বোধন করলেন।  তখন তিনি ইব্রাহিম ও সারাহ্‌র কাছে ফিরে গেলেন, এবং শিঘ্রই একটি পুত্র সন্তান প্রসব করলেন, দেবদূতের পরামর্শমতে তার নাম রাখলেন।
হাজেরার পরিত্যাগ
পরবর্তীতে, সারাহ ইসহাককে প্রসব করেন, এবং দুই নারীর মাঝে আবারো টানাপড়েন শুরু হল। ইসহাকের দুধ ছাড়ানোর পরবর্তী উৎসবে(ভোজ), সারাহ দেখতে পেলেন কিশোর ইসমাইল তার পুত্রকে বিদ্রূপ করছে। এই কারণে সে এতটাই বিচলিত হলেন যে, তিনি দাবি করলেন ইব্রাহিম যেন হাজেরা ও তার সন্তানকে বের করে দেন। তিনি এও জানিয়ে দিলেন যে, ইসমাইল যেন ইসহাকের সাথে উত্তরাধিকারে কোনো ভাগ না পায়। ইব্রাহিম অত্যন্ত ক্ষুব্ধ হলেন কিন্তু ঈশ্বর ইব্রাহিমকে তার স্ত্রীর আজ্ঞানুসারে কাজ করতে বললেন কারণ ঈশ্বরের প্রতিশ্রুতি ইসহাক ও ইসমাইল উভয়ের মধ্য দিয়েই বলবৎ থাকবে।
পরদিন খুব ভোরে, ইব্রাহিম হাজেরা ও ইসমাইলকে একসাথে খুঁজে বের করলেন। ইব্রাহিম হাজেরাকে রুটি ও পানি দিলেন, অতঃপর তাদের বের-শেবা মরুভূমিতে পাঠিয়ে দিলেন। তিনি ও তার পুত্র সম্পূর্ণ পানি শেষ না হওয়া পর্যন্ত নিরুদ্দেশ ঘুরতে লাগলেন। হতাশায়, তিনি উচ্চস্বরে কাঁদতে লাগলেন। ঈশ্বর তার ও তার পুত্রের কান্না শুনলেন এবং তাদের উদ্ধারে মনোযোগী হলেন।
দেবদূত হাজেরার চোখ খুলে দিলেন এবং তিনি একটি পানির কূপ দেখতে পেলেন। দেবদূত হাজেরাকে এও বললেন যে ঈশ্বর ইসমাইলের থেকে "একটি মহান জাতি সৃষ্টি করবেন"।
হাজেরা মিশরীয় এক কন্যার সাথে ইসমাইলের বিয়ে দিলেন এবং তারা ফারান মরুভূমিতে বসতি করল।
বাহা'ঈ ঐতিহ্য
বাহা'ঈ বিশ্বাস অনুযায়ী, বা'ব ছিলেন ইব্রাহিম ও হাজেরার পুত্র, এবং ঈশ্বর ইব্রাহিমের বংশ ছড়িয়ে দেওয়ার প্রতিশ্রুতি দিলেন। বাহা'ঈ পাবলিশিং হাউজ ইব্রাহিমের স্ত্রী ও উপপত্নীদের উপর একটি লেখা প্রকাশ করেছে এবং তাদের বংশধরদের পাঁচটি পৃথক ধর্মে শনাক্ত করেছে।
খ্রিস্টধর্ম
নতুন নিয়মে, প্রেরিত পৌল গালাতীয়দের কাছে তার চিঠিতে হাজেরার অভিজ্ঞতাকে আইন এবং অনুগ্রহের মধ্যে পার্থক্যের একটি দৃষ্টান্ত বানিয়েছেন (গালাতীয় ৪:২১-৩১)। পৌল সিনাই পর্বতে প্রদত্ত,তোরাহর বিধানসমূহকে ইসরাইলীয় জনগণের দাসত্বের সাথে সংযোগ ঘটিয়ে এটিই দেখাতে চেয়েছেন যে, তা ক্রিতদাসী হিসেবে হাজেরার অবস্থাকে সূচিত করে, যেখানে "স্বাধীন" স্বর্গীয় জেরুসালেমকে সারাহ ও তার সন্তানের মাধ্যমে সূচিত করা হয়েছে। সম্ভবত হাজেরার নামানুসারে সিনাই পর্বতকে "আগার" হিসেবে উল্লেখ করা হয়েছে।
ক্যাথলিকদের ধর্মমতে, সেইন্ট অগাস্টিন হাজেরাকে একটি "পার্থিব শহর" বা মানবজাতির পাপাচারী অবস্থার প্রতীক হিসেবে উল্লেখ করেছেন। মানবজাতির পাপাচারী অবস্থাঃ "পার্থিব শহরে (হাজেরাকে প্রতীক হিসেবে) ... আমরা দুইটি জিনিস পায়, এর স্বয়ং নিশ্চিত উপস্থিতি এবং স্বর্গীয় শহরের প্রতীকী উপস্থিতি। পাপের দ্বারা বিকৃত প্রকৃতির মাধ্যমে পার্থিব শহরে নতুন নাগরিকদের উৎপত্তি অন্যদিকে স্বর্গীয় শহরে নতুন নাগরিকদের উৎপত্তি পাপ হতে অনুগ্রহ মুক্ত প্রকৃতির মাধ্যমে। (ঈশ্বরের শহর ১৫:২) এই দর্শনটি থমাস একুইনাস এবং জন উইকলিফের ন্যায় মধ্যযুগীয় ধর্মতাত্ত্বিকদের মাধ্যমে প্রচারিত হয়। পরবর্তী জন সারাহ্‌র সন্তানদেরকে মুক্তিপ্রাপ্তদের সাথে এবং হাজেরার সন্তানদেরকে অভিশপ্তদের সাথে তুলনা করেছেন, যারা "প্রকৃতিগতভাবে পশুবৎ এবং মাত্রই নির্বাসিত"।
হাজেরার কাহিনী এটাই দেখায় যে, কঠিন পরিস্থিতিতেও টিকে থাকা সম্ভব।
ইসলাম
Hājar বা Haajar (আরবী: هاجر), আরবী নাম যা ব্যবহৃত হয় ইব্রাহিমের স্ত্রী ও ইসমাইলের মাতাকে চিহ্নিত করতে। যদিও কুরআনে তার নাম বলা হয়নি, তবে তার উল্লেখ ও ইঙ্গিত পাওয়া যায় তার স্বামীর কাহিনীতে। ইসলামী বিশ্বাসে তিনি অত্যন্ত সম্মানিত এক মহিলা।
ইসলামী বিশ্বাস অনুসারে, তিনি ইব্রাহিমের প্রথম স্ত্রী সারা-র (সারাহ্‌) মিশরীয় দাসী ছিলেন। অবশেষে তিনি ফারান মরুভূমিতে তার পুত্র ইসমাইলকে নিয়ে বসতি করেন। হাজেরাকে একেশ্বরবাদের বিশেষ গুরুত্বপূর্ণ মাতৃত্ব হিসাবে সম্মান করা হয়, যেহেতু এই প্রক্রিয়াতেই ইসমাইলের মধ্য দিয়ে মুহাম্মদ এসেছিলেন।
সারা বা হাজেরার কাওকেই কুরআনে নামসহ উল্লেখ করা হয়নি, কিন্তু ঐতিহ্যগতভাবে কাহিনীটি বোঝা যায়, যার উল্লেখ এসেছে সূরা ইব্রাহিমে, ইব্রাহিমের প্রার্থনায় (১৪ঃ৩৭): "আমাদের পালনকর্তা, আমি নিজের এক সন্তানকে তোমার পবিত্র গৃহের সন্নিকটে চাষাবাদহীন উপত্যকায় আবাদ করেছি।" যেখানে হাজেরার নাম নেই, পাঠক হাজেরার অবস্থাকে পরোক্ষভাবে ইব্রাহিমের চোখে দেখতে পায়। তদুপরি তার উল্লেখ হাদিসের কিতাবাদিতে বারবার এসেছে।
কাসাস-উল-আম্বিয়া, নবীদের নিয়ে একটি গল্পসমগ্র অনুসারে, হাজেরা ছিলেন মাগরেবের বাদশাহ্‌,সালেহ এর এক বংশধরের কন্যা। ফারাও যুল-আর্‌শ তার পিতাকে হত্যা করে এবং তিনি বন্দী হন ও তাকে দাসী হিসেবে নিয়ে যাওয়া হয়। পরবর্তীতে, তার রাজকীয় রক্ত বিবেচনায়, তাকে দাসীদের কর্ত্রী বানানো হয় এবং ফারাওয়ের সমস্ত সম্পত্তিতে প্রবেশাধিকার প্রদান করা হয়। ইব্রাহিমের বিশ্বাসে ধর্মান্তরিত হওয়ায়, ফারাও হাজেরাকে সারার কাছে সোপর্দ করলেন, সারা তাকে ইব্রাহিমকে দিলেন। এই কারণে "Hājar"(আরবীতে হাজেরা) নামটি এসেছে হা আজরুকা থেকে, আরবীতে যার অর্থ "এই হলো তোমার ক্ষতিপূরণ"।
ভিন্ন একটি ঐতিহ্য মতে, হাজেরা ছি্লেন মিশরের বাদশাহ্‌র বোন, যিনি তাকে এই ভেবে স্ত্রী হিসেবে ইব্রাহিমকে প্রদান করেন যে, সারা ইব্রাহিমের বোন। ইবনে আব্বাসের মতে, ইসমাইলের জন্মের ফলে তার ও সারার মধ্যে সংঘাত বাধে। সারা তখনও বন্ধ্যা। ইব্রাহিম হাজেরা ও তাদের ছেলেকে একটি জায়গায় নিয়ে আসেন যার নাম পারান-আরাম বা (আরবীতে ফারান, পরবর্তীতে মক্কার চারিদিকে অবস্থিত ভূমি)। এই সফরের উদ্দেশ্য ছিল হাজেরার "বহিস্কার" নয় বরং "পুনর্বাসন"। ইব্রাহিম হাজেরা ও ইসমাইলকে একটি গাছের নিচে রেখে চলে যান এবং তাদেরকে কিছু পানি দিয়ে যান। হাজেরা জানতে পারেন যে রবের  নির্দেশেই ইব্রাহিম তাকে এই ফারান মরুভূমিতে রেখে যাচ্ছেন, এবং তিনি রবের সিদ্ধান্ত মেনে নেন। মুসলিম বিশ্বাস মতে, আল্লাহ এই কাজের নির্দেশ দিয়ে ইব্রাহিমকে পরীক্ষা করেছেন।
হাজেরা শিঘ্রই পানিশূন্য হয়ে পড়লেন, এবং ইসমাইল,যে সে সময় শিশু, ক্ষুধা ও তৃষ্ণায় কেঁদে উঠল। হাজেরা ত্রস্ত হয়ে পড়লেন এবং পার্শবর্তী দুই পাহাড়,সাফা ও মারওয়া-র মাঝে বারবার পানির খোঁজে দৌড়াতে লাগলেন। সাতবার দৌঁড়ানোর পর, একজন ফেরেশতা জমজম কূপের স্থলে দেখা দিলেন, নিজের গোঁড়ালি(অথবা তার পাখা) দ্বারা ভূমিতে আঘাত করলেন এবং একটি অলৌকিক ঝরনা ভূমি থেকে উৎসরিত হতে লাগল। একেই বলা হয় জমজম কূপ এবং এটি মক্কার কাবা ঘর থেকে কয়েক মিটার দূরে অবস্থিত।
তার সাফা ও মারওয়ার মাঝে দৌড়ানোর এই ঘটনাকে মুসলিমরা মক্কায় হজ্জের সময় স্মরণ করেন। হজ্জের একটি অংশ হল দুই পাহাড়ের মাঝে সাতবার দৌঁড়ানো, হাজেরার সাহস ও মালিকের উপর বিশ্বাসের স্মৃতি রক্ষার্থে, যেমনি তিনি মরুভূমির মাঝেও পানি খুঁজছিলেন (যেমনটি বিশ্বাস করা হয় যে,অতঃপর  জমজম কূপ থেকে পানি অলৌকিকভাবে বেরিয়ে এল), এবং ইসলামে মাতৃত্বকে উদ্‌যাপন ও একই সাথে নারী নেতৃত্বের প্রতীক হিসেবে। হজ্জ-র কাজ শেষ করতে, কিছু মুসলিম জমজম কূপ থেকে পানিও পান করে এবং হাজেরার স্মরণে কিছু পানি হজ্জ শেষে বাড়িতেও নিয়ে যায়।
অনেক মুসলিমই বিশ্বাস করেন হাজেরা ও তার পুত্র,ইসমাইলকে, কাবার পাশে একটা আধা ঘেরা এলাকায় দাফন করা হয়েছে, যার চারিপাশে মুসলিমরা হজ্জের সময় কাবার চারিপাশে যেরকম প্রদক্ষিণ করে অনুরূপ করে থাকেন।
রাব্বানিক ব্যাখ্যা
রাব্বানিক ভাষ্যকারগণ দাবি করেন যে হাজেরা ছিলেন ফারাওয়ের কন্যা। "মিদরাস(এক ধরনের রব্বানিক সাহিত্য) আদিপুস্তক রব্বা"-য়(ইহুদি ধর্মের শাস্ত্রীয় যুগের সাহিত্য কর্ম) বর্ণিত আছে, এটা হল সেই ঘটনা যখন সারাহ ফারাওয়ের হারেমে থাকার সময় ফারাও তার কন্যাকে এই বলে সারাহ্‌র কাছে দাসী হিসেবে প্রদান করেন যে, "এটিই অধিকতর উত্তম,অন্যের ঘরের কর্ত্রী হওয়ার চেয়ে আমার কন্যা এইরূপ নারীর ঘরের দাসী হিসেবেই থাকুক"। সারাহ হাজেরার সাথে ভাল ব্যবহার করতেন, এবং যেসকল মহিলারা তার কাছে বেড়াতে আসত তাদেরকে হাজেরার সাথেও দেখা করতে উৎসাহিত করতেন। যাহোক, হাজেরা যখন ইব্রাহিমের মাধ্যমে গর্ভবতী হলেন, তিনি সারাহ্‌র প্রতি উপেক্ষাভাব প্রদর্শন শুরু করলেন,যার কারণে পরবর্তীতে তিনি(সারাহ) তার প্রতি কঠোর আচরণ করার, তার উপর ভারী কাজ আরোপ করতে এমনকি তাকে আঘাত করার জন্যও প্ররোচিত হন। (প্রাগুক্ত ১৬:৯)
কিছু ইহুদি ভাষ্যকার হাজেরাকে কাতুরাহ্‌(যে নারীকে ইব্রাহিম সারাহ্‌র মৃত্যুর পর বিয়ে করেন)-র সাথে অভিন্ন বলে মনে করেন, ইব্রাহিম সারার মৃত্যুর পরে তাকে খুঁজে বের করেছেন। তাদের সুপারিশ মতে, হাজেরার ব্যক্তিগত নাম ছিল কাতুরাহ, এবং "হাজেরা" একটি বর্ণনামূলক পরিচয় যার অর্থ "অপরিচিতা"।   এই ব্যাখ্যা মিদরাসে আলোচিত হয়েছে এবং রাশি, গুর আরিয়াহ, কেলি যাকার, ও বার্টিনোরোর ওবাদিয়ার দ্বারা সমর্থিত হয়েছে। রাশি যুক্তি দিয়ে দেখান যে "কাতুরাহ" ছিলেন হাজেরাকে প্রদত্ত একটি নাম। কারণ তার কাজ-কর্মগুলো ধূপের ন্যায় সুন্দর ছিল (এই কারণেঃ"ketores"), এবং/অথবা ইব্রাহিম থেকে আলাদা হওয়ার সময় থেকেই তিনি পবিত্রা ছিলেন-keturah [ קְטוּרָה Q'turah ] সংযমীর আরামীয় শব্দ থেকে আহরিত। বিপরীত মত (এই কাতুরাহ হাজেরা থেকে ভিন্ন কেও ছিলেন) রাশবাম,আব্রাহাম ইবন এয্‌রা,রাদাক এবং রামবান-এর মাধ্যমে প্রবর্তিত হয়েছে। তাদেরকে বংশাবলির ১:২৯–৩৩ বংশতালিকায় দুইটি ভিন্ন ব্যক্তি হিসেবে নথিভূক্ত করা হয়েছে।
কলা ও সাহিত্য
পিটার লাস্টম্যান,গুস্তাভ দোরে,ফ্রেডেরিখ গুডাল এবং জেমস একফোর্ড লডার সহ অনেক শিল্পী মরুভূমিতে হাজেরা ও ইসমাইলের আখ্যানের দৃশ্য অঙ্কন করেছেন। উইলিয়াম শেক্সপিয়ার দ্য মারচেন্ট অব ভেনিস নাটকের ২য় অঙ্কের ৫ম দৃশ্যের ৪০তম লাইনে হাজেরার নাম উল্লেখ করেছেন যখন শাইলক বলল "হাজেরার বেটাদের বোকাইচণ্ডীটা কি বলল রে?"। এই লাইনে ল্যান্সলট চরিত্রটাকে উল্লেখ করা হয়েছে, যাকে শাইলক নির্বাসিত ইসমাইলের সাথে তুলনা করে অপমান করছে। তদুপরি এটি খ্রিস্টান চরিত্রটিকে নির্বাসিত হিসেবে চিত্রিত কোরে প্রচলিত খৃস্টান ব্যাখ্যাকে প্রত্যাখ্যান করে।
দানিয়েল ডিফোর রচনায় মল ফ্লানডার্স এর ন্যায় চরিত্রগুলোর মাধ্যমে অপরাধের অজুহাত হিসেবে হাজেরার দূর্ভোগ ও হতাশাকে ব্যবহার করা হয়েছে, এবং স্যামুয়েল টেলর কল্যারিজের নাটক জপোলিয়ায় নির্বাসিতদের মা হিসেবে হাজেরার প্রতি প্রথাগত দৃষ্টিভঙ্গি পুনর্ব্যক্ত হয়েছে, যার নায়িকাকে আশ্বস্ত করা হয় যে সে "হাজেরার কোনো বংশধর নয়;বরং তুমি এক অভিষিক্ত রাজার ন্যায়সঙ্গত উত্তরাধিকারী।"
ঊনিশ শতকে বিশেষত আমেরিকায়,একটি অধিক সহানুভূতিশীল চিত্রাঙ্কন লক্ষ্যনীয় হয়ে ওঠে। এডমোনিয়া লুইস, একজন প্রাক্তন আফ্রো-আমেরিকান এবং জন্মগত আমেরিকান, যিনি তার সর্বাধিক জনপ্রিয় কাজগুলোর একটি্তে হাজেরাকে বিষয়বস্তু বানিয়েছেন। তিনি বলেছিলেন "সমস্ত মহিলাদের যারা সংগ্রাম এবং কষ্টভোগ করেছেন,তাদের জন্য দৃঢ় সহানুভূতি" দ্বারা তিনি অনুপ্রাণিত হয়েছিলেন। উপন্যাস ও কবিতায় হাজেরা নিজে, অথবা হাজেরা নামের চরিত্রগুলো, ফুটিয়ে তোলা হয়েছিল অন্যায়ে ক্লীষ্ট নির্বাসিতদের প্রতিচ্ছবিরূপে।
এগুলোর অন্তর্ভুক্ত হল জাতীয় মহিলা প্রেস অ্যাসোসিয়েশনের প্রেসিডেন্ট,এলিজা জেন পইটেভেন্ট নিকলসনের (সাহিত্যকর্মে ব্যবহৃত ছদ্মনাম পার্ল রিভার্স) দীর্ঘ নাটকীয় কবিতা হাজেরা; জীবদ্দশায় সর্বোচ্চ পারিশ্রমিক প্রাপ্ত সাময়িকী লেখক,নাথানিয়েল পার্কার উইলিসের মরুভূমিতে হাজেরা; অগাস্টা মুরের হাজেরার প্রস্থান। ১৯১৩ সালে এর সাথে যুক্ত হয় আমেরিকান দক্ষিণী সমাজতন্ত্রবাদী এবং নারীর ভোটাধিকার আন্দোলনের সক্রিয় অংশগ্রহণকারী মেরী জন্সটনের প্রকাশ্য নারীবাদী উপন্যাস হাজেরা । হল কাইন ১৮৮৫ সালে সমসাময়িকে ইংল্যান্ডে রচিত তার বইয়ের নাম দেন "হাজেরার এক পুত্র" এবং তাতে অবৈধতার(জারজ সন্তান) বিষয় তুলে ধরেন।
আরও সাম্প্রতিক সাহিত্যের মধ্যে একইভাবে সহানুভূতিশীল দৃষ্টিভঙ্গি প্রবল হয়ে উঠেছে। মার্গারেট লরেঞ্জের "পাথুরে দেবদূত" উপন্যাসে ব্রাম নামক লোকের সাথে বিবাহসূত্রে আবদ্ধ একটি প্রধান চরিত্রের নাম হাজেরা, যার জীবন কাহিনীতে বাইবেলের হাজেরার কিছুটা অনুকরণ ঘটেছে। টনি মরিসনের উপন্যাস "সলোমনের গীত"-এ হাজেরা নামক একটি চরিত্র স্পষ্টভাবে ফুটিয়ে তোলা হয়েছে, যা বহু বাইবেলীয় বিষয়বস্তু ও ইঙ্গিত নির্দেশ করে। হাজেরার বিস্তারিত উল্লেখ এসেছে সালমান রুশদির বিতর্কিত "দ্য স্যাটানিক ভার্সেস" উপন্যাসে, যেখানে মক্কা, বালির উপর নির্মিত এবং হাজেরার প্রস্রবণ ধারায়(জমজম কূপ) চালিত একটি মরু পল্লীকে "জাহেলিয়াত" দ্বারা প্রতিস্থাপন করা হয়েছে। মার্গারেট আটউডের পরিচারিকার উপাখ্যানে বিলহাহ ও জিল্পাহর সাথে হাজেরার উল্লেখ রয়েছে, একটি বিতর্কিত বিদ্ঘুটে উপন্যাস যা নারীদের কেন্দ্র করে গড়ে উঠেছে, যাদের কর্তব্য হচ্ছে মনিবদের স্ত্রীদের স্থান গ্রহণ করে, তাদের জন্য সন্তান উৎপাদন করা, । কার্লট গরডনের সাম্প্রতিক প্রামাণ্য বই, "ঈশ্বরকে আখ্যা দানকারী রমণীঃ ইব্রাহিমের উভয়সংকট এবং তিনটি বিশ্বাসের জন্ম" ইসলাম,ইহুদিধর্ম ও খ্রিস্টধর্ম এই তিনটি একেশ্বরবাদী ধর্মের দৃষ্টিকোণ থেকে হাজেরার জীবনের একটি বিবরণ প্রদান করে।
ইসরাইল
১৯৭০ সাল থেকে,নবজাতক শিশুদের জন্য "হাজেরা" নামকরণের প্রথাটি বিস্তার লাভ করেছে। এই নামকরণ প্রায়শই একটি বিতর্কিত রাজনৈতিক কর্মকাণ্ড হিসাবে গৃহীত হয়, যা পিতা-মাতাদের ফিলিস্তিনী ও আরব বিশ্বের সাথে পুনর্মিলনের সমর্থক হিসেবে চিহ্নিত করে, এবং জাতীয়তাবাদী ও ধর্মীয় অনেকের দ্বারা অসমর্থনের মুখে পড়ে। এই নামের অর্থগুলো উপস্থাপিত হয়েছিল "হাজেরাঃ ২০০০ সালের সংস্কৃতি,নীতিশাস্ত্র এবং একতা" নামক ইসরায়েলী সাময়িকী প্রতিষ্ঠার মাধ্যমে।
সহায়ক প্রজনন
একজন বন্ধ্যা নারীর জন্য হাজেরার সন্তান ধারণ, একটি উদাহরণ যাকে বর্তমানে প্রতিনিধিত্ব বা চুক্তিভিত্তিক গর্ভধারণ বলা হয়। এর সমালোচনাকারীগণ ও অন্যান্য সহায়ক প্রজনন বিষয়ক প্রযুক্তি হাজেরাকে তাদের বিচার-বিশ্লেষণে ব্যবহার করেন। ১৯৮৮ সালের শুরুতে, প্রজনন ও জেনেটিক ইঞ্জিনিয়ারিংয়ের আনা গোল্ডম্যান-আমিরভ হাজেরার কথা লিখেছেন "বাইবেলের 'গর্ভ যুদ্ধ' [যা] মূলত পিতৃতান্ত্রিক সমাজে নারী, উর্বরতা ও যৌনতা সম্পর্কিত দৃষ্টিভঙ্গি প্রদান করে"।
বুধল ইউনিয়ন
বুধল বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।
আয়তন
বুধল ইউনিয়নের আয়তন ২,১৭৬ একর (৮.৮১ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী বুধল ইউনিয়নের মোট জনসংখ্যা ২৫,৫১৫ জন। এর মধ্যে পুরুষ ১৩,২২৩ জন এবং মহিলা ১২,২৯২ জন। মোট পরিবার ৪,৩৫৭টি। জনসংখ্যার ঘনত্ব প্রতি বর্গ কিলোমিটারে প্রায় ২,৮৯৭ জন।
অবস্থান ও সীমানা
ব্রাহ্মণবাড়িয়া সদর উপজেলার উত্তরাংশে বুধল ইউনিয়নের অবস্থান। এ ইউনিয়নের পূর্বে মজলিশপুর ইউনিয়ন, দক্ষিণে সুহিলপুর ইউনিয়ন, পশ্চিমে তালশহর পূর্ব ইউনিয়ন ও সরাইল উপজেলার পানিশ্বর ইউনিয়ন এবং উত্তরে সরাইল উপজেলার সরাইল সদর ইউনিয়ন অবস্থিত।
প্রশাসনিক কাঠামো
বুধল ইউনিয়ন ব্রাহ্মণবাড়িয়া সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
এই ইউনিয়নের অন্তর্ভুক্ত গ্রামগুলো হলো– বুধল, মালিহাতা, ছাতিয়াইন, সিরাজনগর, নন্দনপুর সুতিয়ারা, চান্দিয়ারা, খাঁটিহাতা, বেতবাড়িয়া।
শিক্ষা ব্যবস্থা
২০১১ সালের আদমশুমারি অনুযায়ী বুধল ইউনিয়নের সাক্ষরতার হার ৩৮.৬%।
যোগাযোগ ব্যবস্থা
সিএনজি, অটোরিক্সা, রিক্সা, বিভাটেক ইত্যাদি
ফোরাত
ফোরাত নদী (আরবি ভাষায়: نهر الفرات নাহ্‌র্‌ উল্‌-ফুরাত্‌; তুর্কি ভাষায়: Fırat; সিরীয় ভাষায়: ܦܪܬ; হিব্রু ভাষায়: פרת)"ইউফ্রেটিস নদী" বা ফোরাত দক্ষিণ-পশ্চিম এশিয়ার একটি নদী। এটি তুরস্কতে উৎপত্তি লাভ করে সিরিয়া ও ইরাকের ভেতর দিয়ে প্রবাহিত হয়ে দজলা নদীর সাথে মিলিত হয়েছে এবং শাত আল আরব নামে পারস্য উপসাগরে পতিত হয়েছে। ফোরাত ও দজলা নদীর পানি ব্যবহার করেই প্রাচীন মেসোপটেমীয় সভ্যতাগুলি বিকাশ লাভ করেছিল। গ্রিক নাম মেসোপটেমিয়া এই স্বাক্ষরই বহন করছে; শব্দটির আক্ষরিক অর্থ "দুই নদীর মাঝে"। এখানেই প্রাচীন সুমেরীয়, ব্যাবিলনীয় এবং আসিরিয় সভ্যতাগুলি বিকাশ লাভ করেছিল। ইসলাম ধর্মমতে সপ্তস্বর্গ লাবিয়্যাহ(لابية)বা দামিয়াহ্'(دميه) নামক সপ্তম আসমানটিতে অবস্থিত সিদরাতুল মুনতাহা পাদদেশ থেকে দুই নদী পৃথিবীর দিকে প্রবাহমান একটি ফোরাত নদী ও অপরটি নীলনদ।
ফোরাত নদী ২,৭০০ কিলোমিটার দীর্ঘ এবং এর অববাহিকার আয়তন প্রায় ৪,৪০,০০০ বর্গকিলোমিটার। এর মোট অববাহিকার মাত্র ৩০% তুরস্কতে অবস্থিত হলেও এর পানির ৯০%-এর উৎস তুরস্কের উচ্চভূমি। তুরস্কের কোরাসুয়ু নদী, মুরাত নদী এবং আরও অনেকগুলি নদী পূর্ব মধ্য তুরস্কে এলাজিগ-এর কাছে মিলিত হয়ে ফোরাতর ঊর্ধ্ব অংশ গঠন করেছে। তারপর নদীটি আলাব শহরের ১২০ কিলোমিটার উত্তর-পূর্বে সিরিয়াতে প্রবেশ করেছে। পূর্ব সিরিয়াতে এর সাথে দক্ষিণ-পূর্ব তুরস্ক থেকে আগত খাবুর নদী নামের একটি প্রধান উপনদী মিলিত হয়েছে।
ফোরাত নদীর গতিপথ মূলত দজলা নদীর সমান্তরাল। নদী দুইটি ইরাকে প্রবেশের পর একে অপর থেকে সর্বোচ্চ ১০০ মাইল দূরত্ব বজায় রেখে পাশাপাশি অগ্রসর হয়েছে। উত্তর ইরাকে ফোরাত নদী আল জাজিরাহ নামের অঞ্চলের পশ্চিম সীমান্ত গঠন করেছে। অন্যদিকে তাইগ্রিস নদী এর পূর্ব সীমান্ত গঠন করেছে। দক্ষিণ-পূর্ব ইরাকে এই দুই নদীর মধ্যবর্তী অববাহিকা এলাকাটিতে প্রাচীন ব্যাবিলনীয় সভ্যতা অবস্থিত ছিল। তাইগ্রিস থেকে ৪০ কিলোমিটার দূরত্বে এসে ফোরাত দুইটি শাখায় ভাগ হয়ে গেছে। শাখা দুইটি ১৮০ কিলোমিটার পরে আবার একত্রিত হয়েছে। এরপর ফোরাত ও দজলা কুরনাহ শহরের কাছে মিলিত হয়ে শাত আল আরব নদী গঠন করেছে এবং পারস্য উপসাগরে পতিত হয়েছে।
ফোরাতনদী প্রতিবছর ২৮০০ কোটি ঘনমিটার পানি বহন করে। এপ্রিল ও মে মাসে পানি ধারণের পরিমাণ সর্বোচ্চ। ফোরাত নদীর উপর অবস্থিত প্রধান শহরগুলি হল সিরিয়ার রাকাহ ও দাইর আজ জর, এবং ইরাকের কারবালা, হিল্লাহ এবং নাজাফ।
ফোরাতনদীটি অগভীর বলে ছোট নৌকা ছাড়া অন্য কিছু এখানে চালনা করা সম্ভব নয়। এটি পানি সরবরাহের জন্যই বেশি গুরুত্বপূর্ণ। নদীটি তুরস্ক, সিরিয়া ও ইরাকের মধ্যে রাজনৈতিক উত্তেজনার একটি বড় উৎস। তিনটি দেশই সেচকাজ ও পানিবিদ্যুতের জন্য নদীটির পানির উপর নির্ভরশীল। তুরস্ক গ্রামীণ আনাতোলিয়ার উন্নয়নের জন্য নদীটির পানির একটি বড় অংশ রেখে দেবার পরিকল্পনা হাতে নিয়েছে। এই দক্ষিণ-পূর্ব আনাতোলিয়া প্রকল্পে ২২টি বাঁধ এবং আনাতোলীয় পর্বতমালা থেকে ফোরাতর খাড়া পতনকে কাজে লাগানোর জন্য ১৯টি বিদ্যুৎকেন্দ্র নির্মাণের পরিকল্পনা নেয়া হয়। আতাতুর্ক বাঁধ এই প্রকল্পের কেন্দ্রবিন্দু এবং এটি বিশ্বের বৃহত্তম বাঁধগুলির একটি। ১৯৯০ সালে এটির নির্মাণ কাজ সম্পন্ন হয়। বাঁধটির পেছনের জলাধারের পৃষ্ঠদেশের ক্ষেত্রফল ৮১৬ বর্গকিলোমিটার। ফোরাতনদীকে এক মাস ধরে বাধা দিয়ে এই জলাধারটি বারে বারে ভরে তোলা হয়।
কিন্তু নিম্ন অববাহিকাতে ফোরাতর জলধারার এই হ্রাস সিরিয়ার জন্য একটি বড় সমস্যা। সিরিয়া নিজে সেচ ও পানিবিদ্যুৎ উৎপাদনের লক্ষ্যে ফোরাতনদীর উপর আল সাওরা বাঁধ নির্মাণ করেছে। ১৯৭৩ সালে উত্তর মধ্য সিরিয়াতে বাঁধটি নির্মাণ শেষ হয় এবং এর পেছনের আসাদ জলাধার নামের জলাধারের ক্ষেত্রফল প্রায় ৬৪০ বর্গকিলোমিটার। তুরস্কের দক্ষিণ-পূর্ব আনাতোলিয়া প্রকল্পের কারণে বর্তমানে এটি যথেষ্ট পরিমাণে সেচের পানি ও বিদ্যুৎ উৎপাদন করতে পারছে না।
একইভাবে আরও নিম্ন অববাহিকায় অবস্থিত ইরাক সিরিয়ার বাঁধের নিন্দা করেছে। ১৯৭৫ সালে দুই দেশের মধ্যে অল্পের জন্য যুদ্ধ এড়ানো সম্ভব হয়। অত্যন্ত শুষ্ক ইরাকের কৃষিকাজ ফোরাতও দজলা নদীব্যবস্থার উপর নির্ভরশীল। পানির প্রবাহের তারতম্য ইরাকে খরার সৃষ্টি করে। ১৯৮৬ সালে পশ্চিম মধ্য ইরাকের আদিসা-তে পানি ধরে রাখার জন্য একটি বাঁধ নির্মাণ করা হয়, কিন্তু এটি খুব একটা কার্যকর হয়নি। ১৯৫০-এর দশক তাইগ্রিস নদীর বন্যা নিয়ন্ত্রণ প্রকল্পের ফলে থারথার নিম্নভূমির মধ্য দিয়ে তাইগ্রিসের কিছু পানি ইউফ্রেতিস অববাহিকাতে আনা সম্ভব হয়েছে, কিন্তু এটিও পানি সরবরাহ সমস্যার তেমন সমাধান করতে পারেনি। সিরিয়া ও তুরস্ক থেকে বয়ে আনা রাসায়নিক বর্জ্যবিশিষ্ট পানিও ইরাকের জন্য একটি বড় সমস্যা।
'ফোরাত নদী থেকে স্বর্ণের খনি বের হবে '